Den Vest-Sjællandske Avis, 1837-12-04
Hvad om nu Sagen med den omhandlede Proprietair har et lignende Sammenhæng, mon han da i dette Tilfælde fortjener saa stærk Dadel, Ved at overveie denne Sag kom jeg til at tænke paa, hvad der dog vel kan være Grunden til, at den Skik at offre ikke overalt bliver afskaffet, og derimod Præstepenge eller en anden Afgift til Kirkens Tjenere, saaledes som det er Brug ikke alene i Kjøbenhavn, men ogsaa paa andre Steder, i Offerets Sted overalt bliver indført. Det forekom mig, at det baade for Præsten maatte være ønskeligt at kunne gjøre et nogenlunde rimeligt Overslag over sine aarlige Jndtægter, og for Menigheden meget beqvemmere at udrede en bestemt Afgift end, som nu sædvanligt, at yde en frivillig Gave, som dog ikke er frivillig, men hvis Størrelse fra den Enkelte dog undertiden synes at have Jndflydelse paa den Maade, hvorpaa han bliver behandlet, og den Opmærksomhed, der ved forekommende Leiligheder vises ham, Men for at jeg ikke skal skeie alt for vidt fra min Vei, vil jeg her blot tale om Offer ved Barnedaab Det er naturligt, at den, der bliver Fader til et Barn, paadrager sig adskillige Udgifter; det faaer han finde sig i. Naar han nu til de øvrige Udgifter ogsaa skal lægge en anstændig Betaling til Kirkens Tienere, vil det vel i de fleste Tilfælde ogsaa være overkommeligt for ham. Men hvor det er indfort, at der skal offres ved Barnedaab, kan han det ikke engang; han maa derimod tilveiebringe Faddere, som i hans Sted skulle paatage sig de Udgifter, det tilkom ham at udrede. Det er lovbestemt, at der skal være tre Faddere tilstede ved en Barnedaab; dette fortolkes nu paa adskillige Steder – om aldeles lovligt, kunde maaskee være et Spørgsmaal saaledes, at der skal være tre Mandsfaddere foruden de to qvindelige Faddere, altsaa i Alt fem Personer. Den, som skal have et Barn døbt, maa altsaa sætte 5 Personer i Uleilighed og Bekostning for sin Skyld. Man indvende ikke, at dette er en ubetydelig Sag. Jeg kjender en Mand, som, naar han har Udsigter til at see sin Familie forøget, uden Bekymring tænker paa de øvrige Uleiligheder, denne Begivenhed vil paadrage ham, men derimod kan have flere urolige Maaneder ved den blotte Tanke om, at han skal have sit Barn døbt, og hvem han i dette Tilfælde skal bede til Fadder. Det er en gammel Forskrift, at den, der beder til Fadder, ved denne Leilighed skal staae med Hatten i Haanden, og naar man overveier Sagen lid nærmere, vil man maaskee finde, at denne Forskrifer meget vel grundet. Den, der beder til Fadder, kommer virkeligen som en Tigger, og hvor ziirligt han end indklæder sine Ord, er dog Meningen af den i de fleste Tilfælde den, vil De ikke have den Godhed for min Skyld at sætte Den i Bekostning. Hvor besværligt et saadant Tiggerie bliver en Mand, afhænger deels af, hvor ofte han kommer i det Tilfælde at maatte tage sin Tilflugt til Andres Pengepung, deels af, hvor udstrakt hans Bekjendtskab er, og hvor mange Familier han altsaa paa en passende Maade kan afvexle imellem. At en Mand undertiden, for at give Noget for Noget, bliver nødsaget, til at gjøre større Udgifter ved en saadan Leilighed, end han baade kan og bør, er en Betragtning, jeg for Øieblikket ikke vil opholde mig ved Jeg har anseet det passende at lade disse bemærkninger offentliggjøre, for at de, hvem denne Sag nærmere vedkommer, derved kunne bevæges til at tage den i nøiere Overveielse. En af Menigheden.